Ballroom er en fire meter høj, otte meter bred og tolv meter lang skulptur. Den blev skabt i 1998 specielt til Nordjyllands Kunstmuseum, men er ikke blevet udstillet siden. Det laves der om på nu. Værket skal nemlig op igen i forbindelse med kunstnerens 60 års fødselsdag den 17. december. Det har ti af landets kunstmuseer valgt at sætte fokus på, og på Nordjyllands Kunstmuseum gøres det med de to store værker Ballroom og Title. Title, en 120 kvadratmeter stor granit flade med nedslebent blindskrift, er allerede på plads i museets have.

Referat:
Håndværkerne er i fuld gang med at genopføre det store værk fra 1998.